༥ལྗོན་ཤིང་གི་རིགས་རང་བྱུང་གི་རྣམ་པར་ཉམས་ཞིབ་གཟབ་ནན་བྱས་ཡོད་པར་བརྟེན་འབྲི་ཆ་ཕུན་སུམ་ཚོགས་པའི་རྫོང་རྒྱབ་ཀླུ་ཁང་གི་ལྡེབས་བྲིས་ནང་ཁྱད་ཆོས་དམིགས་བསལ་ཅན་ཞིག་ཡིན་ལ།པིར་མཁན་གྱིས་ལྡེབས་བྲིས་སྤྱི་ཡོངས་ཀྱི་ནང་རྩི་ཤིང་རིགས་ཀྱི་མཚོན་ཐབས་ནི་བློ་བཀོད་ཕུན་སུམ་ཚོགས་ཤོས་ཤིག་ཡིན།ལྡེབས་བྲིས་ཐོག་གིས་མཚོན་ཐབས་རིགས་ཀྱི་ཕུན་སུམ་ཚོགས་ལོས་དང་།ཆོས་ཉིད་རང་བཞིན།དེ་བཞིན་སྐྱེ་དངོས་ཀྱིས་མཛེས་རྒྱན་སྤྲོད་ལུགས་སོགས་ཀྱི་ཐོག་ནས།པིར་མཁན་གྱིས་གསར་རྩོམ་བྱེད་པའི་བརྒྱུད་རིམ་ནང་དེ་རིགས་ཀྱི་མཚོན་ཐབས་གལ་ཆེན་པོར་བཟུང་ཡོད།རྩི་ཤིང་མེ་ཏོག་གི་རིགས་འབྲི་བ་ནི་ལྡེབས་བྲིས་ཁྲོད་ཆེ་མང་བ་ཞིག་ཡིན།རྫོང་རྒྱབ་ཀླུ་ཁང་གི་ལྡེབས་བྲིས་སུ་ཡང་རྩི་ཤིང་མེ་ཏོག་སོགས་ཧ་ཅང་གི་མང་པོ་དང་ཕུན་སུམ་ཚོགས་པོ་བྲིས་ཡོད།ལྷག་དོན་དུ་ཐོག་བརྩེགས་གཉིས་པའི་ལྷ་ཁང་ནང་གི་ལྡེབས་བྲིས་སུ་ལྗོན་ཤིང་གི་རིགས་ནི་དེ་བས་ཕུན་སུམ་ཚོགས་པ་དང་གྲ་རྒྱས་པ་ཞིག་བྲིས་ཡོད་པ་ལས།ལྗོན་ཤིང་དེ་རྣམས་ནི་རང་བྱུང་དངོས་འབྲིའི་རྣམ་པའི་ཐོག་ནས་ཕྱོགས་བསྡོམས་བྱས་པས་དེ་དག་སྐྱེ་ལུགས་ཀྱི་ཆོས་ཉིད་མཚོན་པ་མ་ཟད།སྒྱུ་རྩལ་གྱི་བརྩམས་བྱ་ཡང་མང་པོ་ང་ཚོའི་མིག་ལམ་དུ་མཇལ་རྒྱུ་བྱུང་བ་རེད།སྒྱུ་རྩལ་གྱི་གསར་རྩོམ་བྱས་པའི་འབྲས་བུ་ཡང་མངོན་ལ་པིར་མཁན་གྱིས་ལྡེབས་བྲིས་དེ་གཉིས་པོའི་ནང་དོན་ལས་ཚ་བའི་ཡུལ་དུ་རྩི་ཤིང་མེ་ཏོག་མང་བ་ལ་བརྟེན་ནས་ལྡེབས་བྲིས་ཐོག་ཤིང་སྣ་ཕུན་སུམ་ཚོགས་པ་བྲིས་པ་ཡིན་ནམ་སྙམ།